ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดสถานที่ยื่นคำขอใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรและสถานที่แจ้งการส่งออก หรือนำเข้าสินค้าเกษตรตามมาตรฐานบังคับ (ฉบับที่ 2) พ.ศ. 2558
ประกาศสำนักงานมาตรฐานสินค้าเกษตรและอาหารแห่งชาติ
ประกาศสำนักงานมาตรฐานสินค้าเกษตรและอาหารแห่งชาติ
เรื่อง
กำหนดสถานที่ยื่นคำขอใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตร
และสถานที่แจ้งการส่งออก
หรือนำเข้าสินค้าเกษตรตามมาตรฐานบังคับ (ฉบับที่ ๒)
พ.ศ. ๒๕๕๘[๑]
 

ตามที่สำนักงานมาตรฐานสินค้าเกษตรและอาหารแห่งชาติ
ได้ออกประกาศสำนักงานมาตรฐานสินค้าเกษตรและอาหารแห่งชาติ เรื่อง
กำหนดสถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรและสถานที่แจ้งการส่งออก
หรือนำเข้าสินค้าเกษตรตามมาตรฐานบังคับ ลงวันที่ ๑ เมษายน ๒๕๕๗ ไปแล้วนั้น

บัดนี้ เห็นเป็นการสมควรกำหนดเพิ่มเติมสถานที่ยื่นคำขอรับใบอนุญาตเป็นผู้ผลิต
ผู้ส่งออกหรือผู้นำเข้าสินค้าเกษตรและสถานที่แจ้งการส่งออก
หรือนำเข้าสินค้าเกษตรตามมาตรฐานบังคับเพื่อให้สำนักงานเกษตรและสหกรณ์จังหวัด
ที่พร้อมให้บริการแล้ว เปิดให้บริการและเพื่อให้ครอบคลุมกับด่านตรวจสินค้าเกษตรที่มีอยู่ในปัจจุบัน
อาศัยอำนาจตามความในข้อ ๑ วรรคหนึ่ง และข้อ ๔ วรรคหนึ่งของกฎกระทรวงกำหนดหลักเกณฑ์
วิธีการ และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก
หรือผู้นำเข้าสินค้าเกษตรตามมาตรฐานบังคับ พ.ศ. ๒๕๕๓ ตามความในพระราชบัญญัติมาตรฐานสินค้าเกษตร
พ.ศ. ๒๕๕๑ จึงออกประกาศไว้ดังต่อไปนี้

ให้ยกเลิกตารางที่
๑ สถานที่ยื่นคำขอรับใบอนุญาตเป็นผู้ผลิต ผู้ส่งออก
หรือผู้นำเข้าสินค้าเกษตรตามมาตรฐานบังคับและยกเลิกตารางที่ ๒ และ ๒.๑
สถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตร
และสถานที่แจ้งการส่งออก
หรือนำเข้าสินค้าเกษตรตามมาตรฐานบังคับที่แนบท้ายประกาศสำนักงานมาตรฐานสินค้าเกษตรและอาหารแห่งชาติ
เรื่อง กำหนดสถานที่ยื่นคำขอรับใบอนุญาตเป็นผู้ผลิต ผู้ส่งออก
หรือผู้นำเข้าสินค้าเกษตร และสถานที่แจ้งการส่งออก หรือนำเข้าสินค้าเกษตรตามมาตรฐานบังคับ
ลงวันที่ ๑ เมษายน ๒๕๕๗ และให้ใช้แนบท้ายประกาศฉบับนี้แทน


ประกาศ ณ วันที่ ๒๕
ธันวาคม พ.ศ. ๒๕๕๘
ดุจเดือน ศศะนาวิน
เลขาธิการสำนักงานมาตรฐานสินค้าเกษตรและอาหารแห่งชาติ
[เอกสารแนบท้าย]

๑. ตารางที่ ๑ สถานที่ยื่นคำขอรับใบอนุญาตเป็นผู้ผลิต
ผู้ส่งออก หรือผู้นำเข้าสินค้าเกษตรตามมาตรฐานบังคับ
๒. ตารางที่ ๒ สถานที่ยื่นคำขอรับใบอนุญาตเป็นผู้ผลิต
ผู้ส่งออก หรือผู้นำเข้าสินค้าเกษตรและสถานที่แจ้งการส่งออก
หรือนำเข้าสินค้าเกษตรตามมาตรฐานบังคับ

(ดูข้อมูลจากภาพกฎหมาย)







ปริยานุช/จัดทำ
๑๘ กุมภาพันธ์
๒๕๕๙

กัญฑรัตน์/ตรวจ
๒๙ กุมภาพันธ์
๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๔๔ ง/หน้า ๖/๑๗ กุมภาพันธ์ ๒๕๕๙